EK: Nova pravila za rejting agencije 
Evropska komisija predlaže niz mjera kako bi rad velikih agencija za kreditni rejting bio transparentniji. 
Ne sporeći da su rejting agencije važan faktor u finansijskom tržištu, danas su iz Evropske komisije u javnost izašli sa prijedlogom koji bi negativne efekte procjena najvećih medju agencijama trebao držati pod kontrolom. Konkretno, zahvaljujući, prije svega, vlastitim dubiozama, ali i nesebičnoj pomoći rejting agencija, Grčka danas ima nivo kreditne sposobnosti sličan kao Egipat. U takvim okolnostima, dvostruko je teže sprovesti u djelo planirane korake konsolidacije koja ne može nadomjestiti povjerenje. Zato Evropske komisija, njen komesarijat za unutrašnje tržište, predlaže niz mjera koje bi stvari više - manje stavile pod kontrolu i dale prostora Komisiji da u djelo provede projekte finansijske konsolidacije neke od spornih država bez da joj u tome odmažu, tvrdi se, ne do kraja kvalitetne procjene rejting agencija. Treba priznati, stvari više nisu samo na finansijskom, već i političkom polju. Evropski komesar za unutrašnje tržište,  kaže: " Drugim riječima, ubuduće bi oni koji vode rejting agencije morali dva puta, ovaj put sa političke strane, da razmisle prije nego što objave neku od ocjena. ", ističe Barnije. Proces uspostave veće kontrole nad rejting agencijama je tek počeo - bilo da iza njega stoje, kao što stoje politički li finansijski razlozi, procjenjuje se da neće lako i brzo završiti, a već danas neki pominju ugrožavanje slobode mišljenja, na koje imaju pravo i rejting agencije.